b'\n_START_ARTICLE_\nKeralannauruli\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nKooltaan keralannauruli on noin 21\xc2\xa0cm. Sel\xc3\xa4st\xc3\xa4\xc3\xa4n laji on v\xc3\xa4ritykselt\xc3\xa4\xc3\xa4n oliivinruskea ja p\xc3\xa4\xc3\xa4 sek\xc3\xa4 kurkku ovat v\xc3\xa4rilt\xc3\xa4\xc3\xa4n mustat. Leve\xc3\xa4hk\xc3\xb6t silm\xc3\xa4kulmajuovat ovat v\xc3\xa4rilt\xc3\xa4\xc3\xa4n valkoiset. Rinta ja vatsa ovat v\xc3\xa4rilt\xc3\xa4\xc3\xa4n punaruskeat tai harmahtavat. Keralannaurulin laulu on pitk\xc3\xa4 sarja voimistuvia ja nousevia nasaalisia \xc3\xa4\xc3\xa4ni\xc3\xa4.\n_START_SECTION_\nLevinneisyys ja elinymp\xc3\xa4rist\xc3\xb6\n_START_PARAGRAPH_\nKeralannaurulia tavataan Intian etel\xc3\xa4osista Tamil Nadun, Tamil Nadu ja Karnatakan osavaltioiden vuoristoalueilta. Linnun elinymp\xc3\xa4rist\xc3\xb6\xc3\xa4 ovat kosteiden metsien aluskasvillisuus erityisesti mets\xc3\xa4iset laaksot ja kukkuloiden rinteet. Lajia voidaan tavata my\xc3\xb6s puutarhoista sek\xc3\xa4 pensaikoista ja hyvin harvinaisena my\xc3\xb6s tee- ja eukalyptusviljelmilt\xc3\xa4. Keralannaurulin elinymp\xc3\xa4rist\xc3\xb6t sijaitsevat 1\xc2\xa0200\xe2\x80\x931\xc2\xa0900 metrin korkeudella merenpinnasta.\n_START_SECTION_\nElintavat\n_START_PARAGRAPH_\nKeralannaurulin ravintoa ovat hy\xc3\xb6nteiset, kukkien mesi, kukat, hedelm\xc3\xa4t ja marjat. Lajin pesim\xc3\xa4kausi kest\xc3\xa4\xc3\xa4 tammikuusta hein\xc3\xa4kuulle. Naaras munii kahdesta kolmeen munaa.\n_START_SECTION_\nKanta ja uhat\n_START_PARAGRAPH_\n1900-luvun alussa keralannauruli oli viel\xc3\xa4 hyvin yleinen. Nyky\xc3\xa4\xc3\xa4n kannan kooksi arvioidaan 2\xc2\xa0500\xe2\x80\x9310\xc2\xa0000 yksil\xc3\xb6\xc3\xa4. Suurimmat uhat lajille ovat metsien hakkuut polttopuiksi ja tee- sek\xc3\xa4 eukalyptusplantaaseiksi. Korkealla el\xc3\xa4v\xc3\xa4n\xc3\xa4 lajina se on mahdollisesti herkk\xc3\xa4 my\xc3\xb6s ilmastonmuutokselle.'